תורמוס

תֻּרְמוּס (שם מדעי: Lupinus) הוא סוג בתת-משפחת הפרפרניים הנפוץ בעיקר באמריקה, צפון אפריקה, אגן הים התיכון והאי הדרומי של ניו זילנד.

עלי התורמוס מאוצבעים, לעלה יש פטוטרת ארוכה. הפרחים גדלים כתפרחת. צבע הפרחים סגול, לבן, צהוב, או כחול והם נמצאים על עמוד התפרחת. לפרחים אין צוף וחרקים נמשכים אליהם עקב צבעם. ההאבקה נעשית על ידי חרקים, אולם לרוב ההאבקה היא עצמית. לפרח עשרה אבקנים.

זרעי הצמח מכילים חומרים רעילים מקבוצת האלקלואידים שנותנים לצמח טעם מר. פרי הצמח הוא תרמיל. כאשר התרמיל מתייבש הוא מתבקע, קשוותיו מסתלסלות בצורה המזכירה קפיץ כך שהזרעים "קופצים" מתוכו.
ישנם כ-300 מינים של תורמוס בכל העולם, מתוכם בארץ ישראל גדלים בר 7 מינים. שני מיני תורמוס בעלי פריחה כחולה (Lupinus subcarnosus, Lupinus texensis) הגדלים בדרום-מזרח ארצות הברית ובצפון-מזרח מקסיקו, הם הפרח הלאומי של טקסס.

==התורמוס כמאכל==
במאות האחרונות התורמוס התקבל כמאכל מקומי-מסורתי בארצות סביב הים התיכון (בעיקר מצרים, יוון ואיטליה). בעבר הוא נחשב מאכל עניים, ובמסכת שבת, במשניות העוסקות בעניין פינוי דברים שהם בגדר מוקצה, נאמר: "והתורמוס מותר לפנותו מפני שהוא מאכל לעניים". עד היום ניתן לראות בצידי כביש הבקעה, בירושלים ובשווקים בערים הערביות רוכלים המציעים למכירה את גרעיני התורמוס. בספרו של נסים קריספיל "ילקוט הצמחים" מובא שבזמן מלחמת העולם הראשונה התורמוס נעשה מאכל פופולרי, בשל המחסור הכללי ששרר אז בארץ, בעקבות ריכוזי הצבא הטורקי שחמסו מכל הבא ליד, וכן בשל פשיטת להקות ארבה על שדות הארץ.

זרעי התורמוס מכילים חומרים מרים ורעילים, וכדי לבטל את השפעתם יש לבשלם במים. במסכת ברכות מצוין שיש לשלוק את גרעיני התורמוס שבע פעמים על מנת לבטל לגמרי את השפעת המרירות, "אין לך מר מן התורמוס". זרעיו של הצמח עגולים וגדולים, ולכן שימשו בעבר מאכלי אבלים, על פי המנהג לאכול מאכלים עגולים, כטבע העולם. התורמוס מוכר גם כצמח מרפא, וסגולותיו הרפואיות מתוארות על ידי הרמב"ם ובכתבי אסף הרופא.

==מיני ארץ ישראל== 
*תורמוס ההרים (Lupinus pilosus) - פריחתו כחולה-סגולה והוא צומח בקרקעות כבדות באזורי ההר.
*תורמוס צר עלים (Lupinus angustifolius) - פריחתו בעל גוון תכלת ומשנה צבעה לסגול לאחר ההפריה. צומח באזור השרון על אדמת חמרה ועל בזלת ברמת הגולן.
*תורמוס ארץ-ישראלי (Lupinus Palaestinus) - פריחתו בהירה, גדל על קרקעות חוליות וחמרה במישור הארץ.
*תורמוס צהוב (Lupinus luteus) - פריחה צהובה
*תורמוס שעיר (Lupinus hirsutus) - אשכול הפרחים נמוך מהעלים הסובבים אותו.
*תורמוס תרבותי (Lupinus albus) - מופיע לעיתים כפליט תרבות
*תורמוס ספרדי (Lupinus hispanicus)

== גלריה ==
<gallery heights="120" mode="packed">
קובץ:Lupinus palaestinus (2).JPG|תורמוס ארץ-ישראלי
קובץ:Lupinus-pilosus-2015-Zachi-Evenor-cropped03.jpg|תורמוס ההרים בישראל
קובץ:Flores de lupino (Ushuaia).jpg|תורמוס רב-עלים (L. polyphyllus)
קובץ:Lupinus angustifolius1.jpg|תורמוס צר-עלים בישראל
קובץ:Lupinus 09.jpg|Lupinus polyphyllus
קובץ:Lupinus angustifolius flowering.jpg|תורמוס צר עלים
קובץ:Lupinus May 2009-2.jpg|תורמוס צהוב (Lupinus luteus)
קובץ:Honey bee on Texas bluebonnet (16371126374).jpg|דבורת הדבש ליד Lupinus texensis
קובץ:Russell Lupins (11264149363).jpg|Russell Lupins
קובץ:Lupinus albus flower.JPG|תורמוס תרבותי (Lupinus albus)
קובץ:Russell Lupins in Lake Tekapo.NZ (10339185584).jpg|Russell Lupins
קובץ:Lupinus polyphyllus Łubin trwały 2020-12-30 02.jpg|פירות ה-Lupinus polyphyllus יבשים
קובץ:Lupinus arbustus (5155238908).jpg|Lupinus arbustus
קובץ:Sun dappled fjord and heather (27744643644).jpg
קובץ:Lupinus 11.jpg
קובץ:Lupinus arboreus in Abel Tasman NP.jpg|Lupinus arboreus
קובץ:Lupinus weberbaueri (9089861344).jpg|Lupinus weberbaueri
קובץ:Lupinus pilosus (Zachi Evenor for Wiki).jpg|מרבדים כחולים של תורמוס ההרים בעמק האלה
</gallery>

== קישורים חיצוניים ==

* 
* [https://archive.today/20121218143813/http://old.sviva.gov.il/bin/en.jsp?enPage=BlankPage&enDisplay=view&enDispWhat=Object&enDispWho=Articals%5El3506&enZone=horef_flowers תורמוס ההרים באתר המשרד לאיכות הסביבה]

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:פרפרניים